Gotor pronuncióse asina, nun discursu n'asturianu, a favor del títulu de llingua asturiana na Facultá de Filoloxía, demientres el so discursu nel actu d'abertura del I Conceyu  Internacional de la Llingua Asturiana, organizáu pola Academia de la Llingua y que se desarrolla dende güei y hasta'l xueves na mentada facultá. Xunto con él intervinieron la presidenta de l'Academia de la Llingua Asturiana, Ana Cano, la directora xeneral de Promoción Cultural y Política Llingüística del Principáu, Consuelo Vega, y el conceyal de Cultura del Ayuntamientu d'Uviéu, José Suárez Arias-Cachero.